 Agaasimaha Guud ee xafiiska Raiisul wasaaraha Soomaaliya u qaabilsan arimaha Deegaanka Cabdirisaaq Maxamed Maxamuud Xidig oo kamid ahaa madaxdii ka qaybgashay daahfurka Mashruucan ayaa sheegey in Mashruucan loogu talagalay in si gaar ah loogu ogaado baahiyada bulshada Soomaaliyeed ee ku aadan sida loola tacaali karo Isbedelka Cimilada aduunka oo saamayn wayn ku yeeshay bulshada, Mr, Xidig danka kale wuxuu sheegey in Mashruucan shaqooyinka uu qaban doono ay tahay in la ogaado xaalada Deegaan ee uu dalku ku jiro, islamarkaasna la qiimeeyo Gaasaska dabiiciga ah ee sababa isbedelka cimilada, waxaa kale oo uu agaasimuhu sheegey in Mashruucani uu si cilmiyeysan u baari doono loogana fakari doono xaalada ay ku jiraan dadka Soomaaliyeed xiligaan adag gaar ahaana Biyo Yarida, abaaraha, duufaanada iyo dhibaatooyinka kale ee soo laalaabta oo isbedelka Cimiladu kalifay. 